Պարոն Սաֆարյանը նկատում է՝ երկար ժամանակ եկեղեցին մեզանում ազգապահպան դերակատարություն է ունեցել. «Մենք 600 տարի պետություն չենք ունեցել, եկեղեցին ազգահավաք գործունեությամբ է զբաղվել, նաև այս հանգամանքը պետք է նկատի ունենալ: Իհարկե, եկեղեցին չպետք է խառնվի պետության գործերին, կրթության գործերին, բայց մյուս կողմից էլ, չէ՞ որ մեր բոլոր դպիրները եկեղեցականներ են եղել: Սկսած Մեսրոպ Մաշտոցից, հիշենք մեր պատմիչներին, բոլորը մեր եկեղեցուց են դուրս եկել: Եկեղեցին մեզանում ունեցել է առանձնահատուկ դերակատարություն, եղել է կրթություն և լուսավորություն տարածող կառույց»: